**ELŐTERJESZTÉS**

**Körmend város Önkormányzata Képviselő-testülete 2016. május 26-i ülésére**

Tárgy: Beszámoló a Körmendi Szociális Szolgáltató és Információs Központ 2015. évi szakmai munkájáról

Tisztelt Képviselő-testület!

A Körmendi Szociális Szolgáltató és Információs Központ évente egyszer számol be szakmai munkájáról a fenntartó Társulás előtt, de az Önkormányzatnak is megküldi a beszámolót megtárgyalásra.

Az ülésen részt vesz Szálkai Istvánné intézményvezető, aki szóban is lehetőséget kap előterjesztése kiegészítésére.

Utalni szeretnék arra, hogy az Intézmény az egyik legnagyobb munkáltató a közszférában városi szinten, terheik pedig folyamatosan nőnek pl. a most bevezetett család-és gyermekjóléti központ működtetésével. Sajnos a bürokratikus terhek is jelentősek eme ágazatban, így az ott folyó munka nemcsak magas szintű empátiát, hanem precizitást igénylő papírmunkát is magában foglal, melyről intézményvezető asszony tud leginkább beszámolni.

Kérem, hogy az intézmény szakmai munkáját értékelni szíveskedjenek.

**HATÁROZATI JAVASLAT**

Körmend város Önkormányzata Képviselő-testülete a Körmendi Szociális Szolgáltató és Információs Központ 2015. évi tevékenységéről szóló beszámolóját elfogadja, és egyúttal megköszöni az intézmény valamennyi dolgozójának az egész évben végzett áldozatos munkáját.

Körmend, 2016. május 17.

**Bebes István**

**polgármester**